Държавен вестник, бр. 65, 2019 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  65
(5) При потвърждаване на диагнозата 
туберкулоза лицето се насочва към съот-
ветните лечебни заведения по чл. 3, ал. 1 за 
провеждане на лечение.
Чл. 10. Микробиологично изследване за 
туберкулоза се извършва от медицински спе-
циалист в микробиологичните лаборатории 
към структурите по чл. 3.
Чл. 11. За микробиологично изследване 
за туберкулоза се използват: храчка, ликвор, 
стомашни промивни води, лимфни възли, 
плеврален пунктат и други материали, в 
зависимост от локализацията на процеса.
Чл. 12. Микробиологичното изследване 
за туберкулоза се извършва при спазване на 
противоепидемичните мерки срещу зара-
зяване съгласно Наредба № 4 от 2002 г. за 
защита на работещите от рискове, свързани с 
експозиция на биологични агенти при работа 
(ДВ, бр. 105 от 2002 г.), Наредба № 3 от 2013 г. 
за утвърждаването на медицински стандарт 
по превенция и контрол на вътреболничните 
инфекции (ДВ, бр. 43 от 2013 г.), методически 
указания за микробиологична диагностика 
и контрол на туберкулозата. 
Чл. 13. (1) Изследване за туберкулоза се 
извършва след изразено информирано съгла-
сие от лицето при спазване на изискванията 
на чл. 87 и 88 от Закона за здравето.
(2) При извършване на диагностично 
изследване за туберкулоза лицето се уведо-
мява изрично, че изследването е включено 
в неговия лечебно-диагностичен план. 
(3) За извършване на изследване за тубер-
кулоза на непълнолетно лице, навършило 16 
години, съгласието на неговия родител или 
попечител не е необходимо.
Чл. 14. Изследване за туберкулоза може 
да се извърши без информирано съгласие на 
лицето само с диференциално-диагностична 
цел, когато непосредствено е застрашен жи-
вотът му, при спазване на изискванията на 
чл. 89, ал. 2 и 3 от Закона за здравето.
Чл. 15. Преди изразяване на информирано 
съгласие на лицето се разяснява същността 
на заболяването и видът на изследването от 
медицински специалист от лечебното заве-
дение по чл. 3, ал. 1.
Раздел ІІІ
Мониторинг и оценка на резултата от лече-
нието на пациенти с туберкулоза
Чл. 16. (1) Лечението на пациенти с ту-
беркулоза се извършва по препоръчителните 
режими.
(2) За пациенти с чувствителна форма на 
туберкулоза: 
1. от диагностични категории I и III – пре-
поръчителна е продължителност на интен-
зивната фаза на лечение – 2 месеца, и на 
продължителната фаза на лечение – 4 месеца;
2. от диагностична категория II – препоръ-
чителна е продължителност на интензивната 
фаза на лечение – 3 месеца, и на продължи-
телната фаза на лечение – 5 месеца;
3. от диагностична категория IV – хронич-
ни случаи (включително мултирезистентна 
форма на туберкулоза) – препоръчителна е 
продължителност на интензивната фаза на 
лечение – 6 – 8 месеца, и на продължителната 
фаза на лечение – 6 – 10 месеца.
Чл. 17. (1) Лечението на пациенти с ту-
беркулоза подлежи на проследяване, което 
задължително включва мониторинг и оценка, 
съобразно формата на туберкулозата и диаг-
ностичната категория на пациента.
(2) Мониторингът при пациенти с чувст-
вителна форма на туберкулоза се провежда, 
както следва:
1. при пациенти от диагностична катего- 
рия I – чрез провеждане на микробиологично 
изследване на храчка в края на втория, петия 
и последния месец от лечението;
2. при пациенти от диагностична катего-
рия II – чрез: 
а) провеждане на микробиологично из-
следване на храчка в края на третия месец 
на интензивната фаза на лечението;
б) провеждане на микробиологично изслед-
ване на храчка на втория месец от началото 
на продължителната фаза на лечението и в 
края на лечението;
в) повторно изследване на храчка на чет-
въртия месец – при положителен резултат 
от микробиологично изследване на храчка в 
края на третия месец от интензивната фаза 
на лечението; 
г) изпращане на материал за тест за ле-
карствена чувствителност – при положителен 
резултат от микробиологично изследване 
на храчка в края на четвъртия месец от 
лечението; 
д) включване в стандартен режим за ле-
чение на диагностична категория IV (хро-
нични случаи) – при положителни резултати 
от микробиологично изследване в края на 
петия месец от лечението;
3. при пациенти от диагностична катего-
рия III – чрез:
а) клинично наблюдение и по прецен-
ка – рентгенологичен мониторинг – в случа-
ите на белодробна туберкулоза с отрицателен 
резултат от микробиологично изследване на 
храчка;